Publication: Magyar Közlöny
Issue: MK-2009-83 (Year: 2009, Number: 83)
Era: 2004-2010
Section: 807.; 79/1995. (XII. 21.) AB határozat, ABH 1995, 399,
Paragraph Index: 1498

(1) bekezdésében foglalt alkotmányos alapjog érvényesülését, valamint az Alkotmány 66. § (2)–(3) bekezdésébõl és a 67. § (1) bekezdésébõl fakadó állami intézményvédelmi kötelezettség teljesítését segíti elõ azzal, hogy a várandós és kisgyermekes anyák számára a gyermek születése elõtti és utáni idõre vonatkozóan, így a terhesség, szülési szabadság alatt, a szülést követõ három hónapban többletvédelmet biztosít az anyák állapotára és a gyermek megfelelõ fejlõdésére is kiható azon lehetséges hátrányok ellen, amelyek a munkaviszony felbontása miatti egzisztenciális bizonytalanságból fakadhatnak. Az Mt. a felmondásvédelmi szabályok által kiemelt védelmet biztosít továbbá a gyermekes anyák számára a gyermek születését követõ hosszabb (akár évekig tartó) idõszakokra is, a gyermek gondozása, nevelése, beteg gyermek ápolása érdekében. Ez utóbbi rendelkezések megalkotására a törvényhozónak az Alkotmány 66. § (2)–(3) bekezdésében adott, pozitív diszkriminációt jelentõ jogalkotásra való felhatalmazása alapján és a 67. § (1) bekezdésébõl eredõ állami intézményvédelmi kötelezettség teljesítése érdekében került sor. Ez azonban nem jelenti azt, hogy az érintett jogalanyoknak az Alkotmány fenti rendelkezéseibõl származóan alkotmányos alapjoga lenne a munkaviszony megszüntetése elleni felmondási védelemre. Az Alkotmány által elõírt kiemelt támogatás és védelem nem csupán a munkaviszonyok megszüntetésének felmondási tilalmak elõírásával történõ korlátozásával érhetõ el, az teljesíthetõ egyéb munkajogi és más jogszabályalkotás útján is. A magyar jogrendben számos szabály található, amely – az Alkotmány fenti rendelkezései érvényesülése érdekében – a nõk, várandós nõk, kisgyermekes anyák védelmét és támogatását szolgálja, így pl. a terhesgondozásról szóló

Source: https://magyarkozlony.hu/hivatalos-lapok/6b2a39dd1eb6f4a8b67718d058fd950ab6bfa4fb/dokumentumok/e745f3191125310b957f5d60a70346ca9e315f40/letoltes